
10 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3351 


ΑΠΟΦΑΣΗ 

Αριθμ. απόφ. 870/9-7-2018 

Έγκριση του Κανονισμού Διδακτορικών Σπου¬ 
δών του Τμήματος Οικονομικών Επιστημών του 
Εθνικού και Καποδιστριακού Πανεπιστημίου 
Αθηνών 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 ν. 4485/2017 «Οργάνω¬ 
ση και Λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» (ΦΕΚ 114 Α'), 

2. την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ 148 Α'), 

5. τις διατάξειςτου ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ 195 Α'), 
όπως τροποποιήθηκαν και ισχύουν, 

6. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83 Α'), όπως τροπο¬ 
ποιήθηκαν και ισχύουν, 

7. το π.δ. 85/31-5-2013 (ΦΕΚ 124 Α') «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (συνεδρία 
6-6-2018), 

9. το απόσπασμα πρακτικών της Συνέλευσης του Τρή¬ 
ματος Οικονομικών Επιστημών Ε.Κ.Π.Α. (25-4-2018) 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

Την έγκριση του Κανονισμού Διδακτορικών Σπουδών 
του Τμήματος Οικονομικών Επιστημών του Εθνικού και 
Καποδιστριακού Πανεπιστημίου Αθηνών ως ακολούθως: 

Άρθρο 1 
ΓΕΝΙΚΕΣ ΑΡΧΕΣ 

ΝΟΜΙΚΟ ΠΛΑΙΣΙΟ, ΑΡΜΟΔΙΑ ΟΡΓΑΝΑ ΚΑΙ ΣΤΟΧΟΙ 

Οι Διδακτορικές Σπουδές του Τμήματος Οικονομικών 
Επιστημών του Εθνικού και Καποδιστριακού Πανεπιστη¬ 
μίου Αθηνών οργανώνονται και λειτουργούν σύμφωνα 


με τις διατάξεις του ν. 4485/2017 και του εν γένει θε¬ 
σμικού πλαισίου όπως κάθε φορά ισχύει. Αποσκοπούν 
στην προαγωγή της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος, 
το οποίο πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/ 
της κατόχου του στην εξέλιξη της γνώσης στους τομείς 
επιστημονικών δραστηριοτήτων του Τμήματος. 

Οι Διδακτορικές Σπουδές στοΤμήμα Οικονομικών Επι¬ 
στημών είναι ενιαίες και οι στόχοι τους είναι: 

- Η προαγωγή της έρευνας στους τομείς επιστημονι¬ 
κών δραστηριοτήτων του Τμήματος, η παραγωγή νέας 
γνώσης, και η εκπαίδευση νέων ερευνητών ικανών να 
παράγουν και να επεξεργάζονται αυτή τη γνώση. 

- Η δημιουργία συνεργιών τόσο με το προπτυχιακό 
όσο και με τα άλλα μεταπτυχιακά προγράμματα σπου¬ 
δών του Τμήματος Οικονομικών Επιστημών του ΕΚΠΑ, 
αλλά και άλλων πανεπιστημίων, για τη μέγιστη δυνατή 
αξιοποίηση των πόρων του Τμήματος. 

- Η προβολή των δυνατοτήτων του Τμήματος στην 
Ελλάδα και το εξωτερικό μέσα από ένα πρόγραμμα, το 
οποίο θα παρέχει: (α) γνώση των σημαντικών θεωρη¬ 
τικών ζητημάτων και των σημαντικότερων μεθόδων 
ανάλυσης, που βρίσκονται στο επίκεντρο του προβλη¬ 
ματισμού των οικονομικών επιστημών, (β) πρωτοπορι¬ 
ακή προσέγγιση, η οποία θα αναδεικνύει την κοινωνική 
διάσταση των οικονομικών επιστημών, τη διεπιστημο- 
νικότητα, αλλά και τις θεωρητικές διαμάχες μεταξύ των 
διαφορετικών σχολών οικονομικής σκέψης, (γ) άμεση 
σύνδεση των θεωρητικών προσεγγίσεων με ζητήματα 
οικονομικής και κοινωνικής πολιτικής. 

- Να καταστεί το Τμήμα Οικονομικών Επιστημών του 
ΕΚΠΑ πόλος έλξης για νέους διανοούμενους, αλλά και 
καταξιωμένους συναδέλφους, από την Ελλάδα και το 
εξωτερικό. 

Οι αποφάσεις, που αφορούν το περιεχόμενο και την 
εφαρμογή του Κανονισμού Διδακτορικών Σπουδών, λαμ- 
βάνονται από τη Συνέλευση του Τμήματος Οικονομικών 
Επιστημών. 

Για την υποβοήθηση του έργου της, η Συνέλευση ορί¬ 
ζει εννεαμελή Επιτροπή Διδακτορικών Σπουδών (συ¬ 
μπεριλαμβανομένου του προέδρου της), στην οποία εκ¬ 
προσωπούνται όλοι οι Τομείς. Η Επιτροπή Διδακτορικών 
Σπουδών αποτελείται από τον Πρόεδρο του Τμήματος 
Οικονομικών Επιστημών (θχ οίίίαο), και τουλάχιστον 
έναν εκπρόσωπο από κάθε Τομέα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3351/10.08.2018 


Στις συνεδριάσεις της Επιτροπής Διδακτορικών Σπουδών 
παρίσταται ένας υποψήφιος διδάκτορας, ως εκπρόσωπος 
των Υποψηφίων Διδακτόρων, οριζόμενος από τον επίσημο 
σύλλογό τους, εφόσον υπάρχει, χωρίς δικαίωμα ψήφου. 

Η θητεία του Προέδρου και των μελών της Επιτροπής 
Διδακτορικών Σπουδών είναι τριετής. 

Ο Πρόεδρος της Επιτροπής Διδακτορικών Σπουδών 
συγκαλεί την Επιτροπή και καθορίζει τις ημερήσιες δι¬ 
ατάξεις. 

Η Επιτροπή Διδακτορικών Σπουδών έχει την επιστη¬ 
μονική εποπτεία και το συντονισμό της διοίκησης του 
ΠΔΣ. Ειδικότερα: 

1. Εισηγείται στη Συνέλευση για τη συγκρότηση των 
τριμελών επιτροπών επιλογής των νέων υποψηφίων δι¬ 
δακτόρων (ιδέ άρθρο 5). 

2. Εποπτεύει την πορεία εκπόνησης των διδακτορικών 
διατριβών των ΥΔ και εισηγείται στη Συνέλευση για την 
αντιμετώπιση ειδικών περιπτώσεων. 

3. Συντονίζει την ένταξη των υποψηφίων διδακτόρων 
στη λειτουργία του ΤΟΕ σύμφωνα και με το Άρθρο 7 του 
παρόντος ΚΔΣ. 

4. Υποβάλλει στη Συνέλευση εισήγηση, στο τέλος κάθε 
ακαδημαϊκού έτους, για την πρόοδο των διατριβών όλων 
των υποψηφίων διδακτόρων (σε συνεργασία με τους 
επιβλέποντες καθηγητές). 

5. Μεταφέρει στη Συνέλευση τις εισηγήσεις των Τρι¬ 
μελών Συμβουλευτικών επιτροπών για τις περιπτώσεις 
αναστολής φοίτησης καθώς και για τις διαγραφές, σύμ¬ 
φωνα με τον κανονισμό. 

6. Εισηγείται στη Συνέλευση για τη συγκρότηση Επτα- 
μελούς Εξεταστικής Επιτροπής, με τη σύμφωνη γνώμη 
της τριμελούς Συμβουλευτικής Επιτροπής. 

7. Προτείνει την οργάνωση ερευνητικών σεμιναρίων 
με τη συμμετοχή όλων των υποψηφίων διδακτόρων, συ¬ 
μπεριλαμβανομένων και εκείνων, που εισήχθησαν με 
προηγούμενους Κανονισμούς Διδακτορικών Σπουδών 
και αναλαμβάνει τη διοργάνωσή τους με τη σύμφωνη 
γνώμη της Συνέλευσης του Τμήματος. 

8. Εποπτεύει τα σεμινάρια, του προπαρασκευαστικού 
κύκλου διδακτορικών σπουδών, που προετοιμάζουν τους 
νέους ΥΔ και οφείλουν όλοι να τα παρακολουθήσουν. 

Γιατη διοικητική υποστήριξη των Διδακτορικών Σπου¬ 
δών λειτουργεί Γραμματεία, η οποία είναι υπεύθυνη για: 

1. Την επικοινωνία της Επιτροπής Διδακτορικών Σπου¬ 
δών με τη Συνέλευση και με τα μέλη ΔΕΠ του ΤΟΕ, τους 
Διευθυντές των Τομέων, τον Πρόεδρο του ΤΟΕ και τις 
λοιπές υπηρεσίες και όργανα του ΕΚΠΑ. 

2. Την τήρηση των αρχείων των υποψηφίων διδακτό¬ 
ρων με την πρόοδό τους. 

3. Τις δη μόσιες σχέσεις με εξωτερικούς φορείς, την πα¬ 
ρακολούθηση της διαδικασίας έκδοσης και διάθεσης εντύ¬ 
πων, καθώς και τη διοργάνωση εκδηλώσεων και άλλων 
δραστηριοτήτων για την προβολή του Προγράμματος. 

4. Την υλοποίηση του εκπαιδευτικού προγράμματος. 

5. Την τήρηση του Κανονισμού Διδακτορικών Σπουδών. 

6. Τη διαμόρφωση των ερευνητικών σεμιναρίων. 

7. Τις φοιτητικές εκδηλώσεις. 

8. Την υποστήριξη όλων των απαραιτήτων διαδικασι¬ 
ών για την επιλογή νέων Υποψηφίων Διδακτόρων. 


9. Την διεκπεραίωση, σε συνεργασία με τον ΕΛΚΕ, όλων 
των απαραιτήτων διαδικασιών για την διαχείριση των οι¬ 
κονομικής φύσης θεμάτων των Διδακτορικών Σπουδών. 

10. Την διαχείριση της ιστοσελίδας και της ηλεκτρονι¬ 
κής τάξης (θςΐ355) των Διδακτορικών Σπουδών. 

ΑΚΑΔΗΜΑΪΚΕΣ ΔΙΑΤΑΞΕΙΣ: 

Όσοι γίνονται δεκτοί για την εκπόνηση Διδακτορικής 
Διατριβής αποκτούν την ιδιότητα του Υποψηφίου Δι¬ 
δάκτορα (ΥΔ). 

Γίνονται δεκτοί ΥΔ για εκπόνηση διατριβής επί όλων 
των επιστη μονικών πεδίων που θεραπεύονται στο ΤΟΕ. 
Ανεξαρτήτως του αντικειμένου της διατριβής, οι μελ¬ 
λοντικοί διδάκτορες πρέπει να έχουν ένα ελάχιστο επί¬ 
πεδο οικονομικών γνώσεων ανάλογο της ιστορίας, του 
χαρακτήρα και του αντικειμένου του ΤΟΕ του ΕΚΠΑ που 
απονέμει το διδακτορικό δίπλωμα. Οι γνώσεις αυτές, 
εάν δεν εξασφαλίζονται με τις πρότερες σπουδές, απο¬ 
κτώνται με την επιτυχή παρακολούθηση καταλλήλων, 
προσθέτων μεταπτυχιακών μαθημάτων στο Τμήμα Οι¬ 
κονομικών Επιστημών. 

Το μέλος ΔΕΠ που επιβλέπει μια Διδακτορική Διατριβή 
οφείλει να θεραπεύει τη γενικότερη θεματική περιοχή, 
στην οποία θα εκπονήσει τη Διατριβή του ο Υποψήφιος 
Διδάκτωρ, ενώ με την αποδοχή του ρόλου του δεσμεύ¬ 
εται να αφιερώσει τον απαραίτητο χρόνο για την ορθή 
και επιτυχή καθοδήγηση του τελευταίου. 

ΤοΤμήμα οφείλει να στηρίζει, στα μέτρα των δυνατο¬ 
τήτων του, την ερευνητική προσπάθεια των Υποψηφίων 
Διδακτόρων μέσω της διοργάνωσης σεμιναρίων, στα 
οποία να συμμετέχουν ως ακροατές και ως ομιλητές, της 
δυνατότητας συμμετοχής τους σε ερευνητικά προγράμ¬ 
ματα και διεθνείς συνεργασίες, και της πρόσβασης στις 
υπάρχουσες υποδομές του, τις οποίες και να ενισχύει 
κατά το δυνατόν ανάλογα με τις απαιτήσεις της αντί¬ 
στοιχης έρευνας. 

ΠΟΙΟΥΣ ΑΦΟΡΑ Ο ΠΑΡΩΝ ΚΑΝΟΝΙΣΜΟΣ 

Ο παρών Κανονισμός αναφέρεται αποκλειστικά σε 
όσους έχουν την ιδιότητα του Υποψήφιου Διδάκτορα. 
Παράλληλη απασχόληση, εντός ή εκτός ακαδημαϊκού 
χώρου, δεν αποτελεί λόγο παρέκκλισης από τον παρόντα 
Κανονισμό. 

Άρθρο 2 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. 

Πρέπει, να τεκμαίρεται ότι ο υποψήφιος έχει τα απα¬ 
ραίτητα επιστημονικά εφόδια για την εκπόνηση της 
διδακτορικής διατριβής. Προς τούτο οφείλει να έχει 
παρακολουθήσει στον μεταπτυχιακό κύκλο σπουδών 
του, συγκεκριμένα μεταπτυχιακά μαθήματα σύμφωνα 
με το άρθρο 7. 




Τεύχος Β' 3351/10.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


42119 


Άρθρο 3 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Οι ενδιαφερόμενοι μπορούν να υποβάλλουν αίτηση 
μετά τη δημοσίευση σχετικής προκήρυξης ή πρόσκλη¬ 
σης εκδήλωσης ενδιαφέροντος για εκπόνηση Διδακτο¬ 
ρικής Διατριβής, σύμφωνα με το άρθρο 42, ν. 4485/2017. 
Η προκήρυξη δημοσιεύεται με ευθύνη της Επιτροπής 
Διδακτορικών Σπουδών κάθε εξάμηνο κατά τους μήνες 
Μάιο και Οκτώβριο (για έναρξη σπουδών το Σεπτέμβριο 
και Φεβρουάριο, αντιστοίχως). 

Άρθρο 4 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1. Αίτηση εκπόνησης διδακτορικής διατριβής όπου 
αναγράφονται: 

1.1.0 προτεινόμενος τίτλος διδακτορικής διατριβής. 

1.2. Τεκμηριωμένη επιστημονική πρόταση, στην οποία 
να φαίνεται ότι το προτεινόμενο αντικείμενο είναι πρω¬ 
τότυπο, επιστημονικά σημαντικό και ερευνητικά επιτεύ- 
ξιμο. Η ερευνητική πρόταση θα πρέπει να περιλαμβάνει 
επισκόπηση βιβλιογραφίας για το προτεινόμενο θέμα, 
και περιγραφή των ερευνητικών μεθόδων, που σκοπεύει 
να εφαρμόσει ο υποψήφιος. 

1.3. Η προτεινόμενη γλώσσα (ελληνική ή διεθνής) εκ¬ 
πόνησης της διδακτορικής διατριβής. 

1.4.0 προτεινόμενος επιβλέπων καθηγητήςτης διδα¬ 
κτορικής διατριβής, (σύμφωνα με το άρθρο 6, παράγρα¬ 
φο 6.1), καθώς και τα άλλα δύο προτεινόμενο μέλη της 
τριμελούς συμβουλευτικής επιτροπής. 

1.5. Επιστολή ή Βεβαίωση από τον προτεινόμενο επι- 
βλέποντα, ότι προτίθεται να αναλάβει την επίβλεψη της 
συγκεκριμένης διατριβής 

2. Αναλυτικό Βιογραφικό Σημείωμα 

3. Αντίγραφο Πτυχίου 

4. Αντίγραφο μεταπτυχιακού διπλώματος, ή Αναγνώ¬ 
ριση ισοτιμίας του μεταπτυχιακού διπλώματος από το 
Δ.Ο.Α.Τ.Α.Π. (για πτυχιούχους ΑΕΙ του εξωτερικού) 

5. Αναλυτική βαθμολογία από προπτυχιακές και μετα¬ 
πτυχιακές σπουδές. 

6. Τουλάχιστον δύο συστατικές επιστολές από καθη¬ 
γητές Α.Ε.Ι., Ερευνητές ισότιμων Ερευνητικών Κέντρων 
της ημεδαπής ή αλλοδαπής, ή εργοδότες. 

7. Αποδεικτικό ικανοποιητικής γνώσης Αγγλικών ή 
άλληςευρωπαϊκής γλώσσας (επιπέδου Β2) πέραν της 
μητρικής. 

Προαιρετικά, ο υποψήφιος μπορεί να προσκομίσει για 
την ενίσχυση της υποψηφιότητάς του, οτιδήποτε άλλο 
μπορεί να υποστηρίξει την υποψηφιότητα (ερευνητικές 
εργασίες, κ.λπ.). 

Άρθρο 5 

ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ 

ΔΙΔΑΚΤΟΡΩΝ 

Το γενικό κριτήριο, σύμφωνα με το οποίο κρίνονται 
από τη Συνέλευση οι αιτήσεις για εκπόνηση Διδακτορι¬ 
κής Διατριβής, είναι η προοπτική του αιτούντος για μα¬ 
κροπρόθεσμη και παραγωγική ερευνητική ενασχόληση 
στο γνωστικό του αντικείμενο. 


Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί, με 
τη βοήθεια της Επιτροπής Διδακτορικών Σπουδών και 
με βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 
Κατά την αξιολόγηση μιας αίτησης, η Τριμελής Επιτροπή 
ελέγχει τα ανωτέρω τυπικά προσόντα (Άρθρο 4), συμ¬ 
βουλεύεται πιθανώς άλλα μέλη ΔΕΠ για την παροχή εξει- 
δικευμένης γνώμης, και συνυπολογίζει: 

- την ακαδημαϊκή πορεία και τους τίτλους του υπο¬ 
ψηφίου, 

- τη βαθμολογία του, 

- το πραγματικό του υπόβαθρο ως προς τις θεματικές 
περιοχές του ενδιαφέροντος του, 

- άλλες επιστημονικές δραστηριότητες, 

- τις συστατικές επιστολές, στις οποίες περιλαμβάνεται 
και εκείνη του προτεινόμενου Επιβλέποντα της Διατριβής, 

- τη διαφαινόμενη ικανότητά του για ερευνητικό έργο, 

- την ύπαρξη υποτροφίας από έγκριτο ίδρυμα, 

- την εν γένει προσωπικότητα και τα κίνητρά του όπως 
αυτά προκύπτουν από τα στοιχεία του βιογραφικού του 
σημειώματος και από πιθανή συνέντευξη με την Επιτροπή. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός. Η Συνέλευση του Τμήματος, 
αφού λάβει υπ' όψη τη γνώμη του προτεινόμενου επι- 
βλέποντοςτη συνεκτιμά με το υπόμνηματης επιτροπής, 
εγκρίνει ή απορρίπτει αιτιολογημένα την αίτηση του 
υποψηφίου, και - στην περίπτωση έγκρισης - εγκρίνει 
και το θέμα της Διδακτορικής Διατριβής. 

Στην εγκριτική απόφαση, που λαμβάνει υπόψη τη 
γλώσσα συγγραφής που έχει προτείνει ο υποψήφιος δι¬ 
δάκτορας στην αίτησή του (άρθρο 38 παρ. 2 και 3 του 
ν. 4485/2017), ορίζεται και η γλώσσα συγγραφής της 
διδακτορικής διατριβής. 

Οι ερευνητικές προτάσεις που υποβάλλουν οι ΥΔ 
εντάσσονται, ανάλογα με το περιεχόμενο τους, μετά από 
απόφαση της Συνέλευσης (που έλαβε υπ'όψη εισήγηση 
της αρμόδιας Τριμελούς Επιτροπής), σε μία από τις πα¬ 
ρακάτω έξι θεματικές περιοχές: 

- Οικονομική Επιστήμη, 

- Οικονομική Ανάπτυξη, 

- Χρηματοοικονομικά, 

- Λογιστική - Διοίκηση - Μάρκετινγκ, 

- Ποσοτικές Μέθοδοι(Στατιστική-Οικονομετρία)-Μα- 
θηματικά - Πληροφορική και 

- Οικονομική Ιστορία 

Μετά την εγγραφή των υποψηφίου διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των τριμελών συμ¬ 
βουλευτικών επιτροπών αναρτώνται από τη Γραμματεία 
του Τμήματος στον διαδικτυακό τόπο του Ιδρύματος 
στην ελληνική και στην αγγλική γλώσσα (άρθρο 38 του 
ν. 4485/2017). 

Άρθρο 6 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο (άρθρο 39 του ν. 4485/2017). 

Κάθε Επιβλέπων/ουσα μπορεί να επιβλέπει έως πέντε 
(5), το ανώτερο, Υ.Δ. 

Τριμελής Συμβουλευτική Επιτροπή 

Η Τριμελής Συμβουλευτική Επιτροπή (ΤΣΕ) έχει αρμο¬ 
διότητα να πλαισιώνει και να υποστηρίζει την εκπόνηση 
και συγγραφή της διδακτορικής διατριβής (παρ. 2, άρ. 39 
του ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τιςτρεις πρώτες βαθμίδεςτου οικεί¬ 
ου Τμήματος (άρθρο 39 του ν. 4485/2017). 

Αντικατάσταση μελών Τριμελούς Συμβουλευτικής 
Επιτροπής: 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για χρονικό 
διάστημα πέραν του έτους, η Συνέλευση του Τμήματος, 
εκτιμώντας τις περιστάσεις, αναθέτει σε άλλο άτομο 
την επίβλεψη, σύμφωνα με όσα ορίζονται στις προη¬ 
γούμενες παραγράφους, είτε με δική της πρωτοβουλία, 
είτε ύστερα από αίτηση του/της Υ.Δ. και γνώμη του/της 
προτεινόμενου/ης επιβλέποντος/ουσας. Διαφορετικά, 
αναθέτει σε ένα από τα άλλα δύο (2) μέλη της Τριμε¬ 
λούς Συμβουλευτικής Επιτροπής (ΤΣΕ), ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται ανά άτομο, σύμφωνα 
με όσα ορίζονται στον παρόντα Κανονισμό (άρθρο 39 
του ν. 4485/2017). 

Ενδεικτικά αναφέρονται οι κάτωθι λόγοι αντικατάστα¬ 
σης μελών Τριμελούς Συμβουλευτικής Επιτροπής: 

- Λόγοι υγείας, όταν το ζητήσει το μέλος της ΤΣΕ. 

- Μετακίνηση στο εξωτερικό (για χρονικό διάστημα 
πέραν του έτους), όταν το ζητήσει το μέλος της ΤΣΕ. 

- Παραίτηση, έκλειψη ή απομάκρυνση από το Ιδρυ¬ 
μα για οποιοδήποτε λόγο (με επιφύλαξη της επόμενης 
παραγράφου). 

- Άλλοι λόγοι 


Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Οικονομικών 

Επιστημών του Εθνικού και Καποδιστριακού Πανεπι¬ 
στήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη της τρι¬ 
μελούς συμβουλευτικής επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

Επταμελής Εξεταστική Επιτροπή 

Η Συνέλευση του Τμήματος Οικονομικών Επιστημών 
ορίζει Επταμελή Εξεταστική Επιτροπή για την κρίση 
της Διδακτορικής Διατριβής (παρ. 1, άρθρο 41, του 
ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη τηςτριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

ΧΡΟΝΙΚΗ ΔΙΑΡΚΕΙΑ, ΔΙΚΑΙΩΜΑΤΑ ΚΑΙ 

ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ 

Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημε¬ 
ρολογιακά έτη από την ημερομηνία ορισμού τηςΤριμε- 
λούς Συμβουλευτικής Επιτροπής. Πιθανές αλλαγές στην 
σύνθεση της τριμελούς συμβουλευτικής επιτροπής δεν 
επηρεάζουν τους παραπάνω χρονικούς περιορισμούς. 
Μετά το πέρας των έξι (6) αυτών ημερολογιακών ετών, η 
Συνέλευση, έπειτα από αίτημα του υποψηφίου και σύμ¬ 
φωνη εισήγηση του επιβλέποντος, δύναται να επεκτείνει 
τη διάρκεια εκπόνησης της διδακτορικής διατριβής, κατά 
ένα έτος. Σε εξαιρετικές περιπτώσεις και λόγω ειδικών 
συνθηκών, μπορεί να δοθεί μία επιπλέον παράταση ενός 
έτους. Μετά το πέρας αυτών των χρονικών ορίων, εάν ο ΥΔ 
δεν έχει επιτυχώς εξετασθεί από την Επταμελή Εξεταστική 
Επιτροπή, για την απόκτηση διδακτορικού διπλώματος, 
διαγράφεται αυτόματα από υποψήφιος διδάκτορας. 

Ο/Η Υποψήφιος/α μπορεί κατά τη διάρκεια των 
σπουδών του/της στο Διδακτορικό Πρόγραμμα να 
ζητήσει από την Συνέλευση με επαρκώς αιτιολογημένη 
αίτησή του/της (και με σύμφωνη γνώμη του Επιβλέποντος 

Καθηγητού), την αναστολή της ανωτέρω περιόδου 
μέχρι δύο έτη. Ο χρόνος της αναστολής φοίτησης δεν 
προσμετράται στην προβλεπόμενη μέγιστη χρονική 
διάρκεια εκπόνησης διδακτορικής διατριβής. Κατά τη 
διάρκεια της αναστολής φοίτησης δεν επωφελούνται 
των δικαιωμάτων και των παροχών που προβλέπονται 
για τους υποψήφιους διδάκτορες. Κατά τη διάρκεια της 
αναστολής, ο Υποψήφιος Διδάκτωρ, δεν συμμετέχει 
στις εκπαιδευτικές διαδικασίες του Προγράμματος, δεν 
μπορεί να συγκροτηθεί Επταμελής Εξεταστική Επιτροπή 
και εν γένει αναστέλλεται η φοιτητική του ιδιότητα. 

Η αίτηση αναστολής πρέπει: Να κατατίθεται εγγράφως, 
να αναφέρει τη χρονική περίοδο για την οποία αιτείται 
η αναστολή, να παρουσιάζει τους λόγους αναστολής, οι 
οποίοι πρέπει να τεκμηριώνονται με τα ανάλογα δικαι- 
ολογητικά και τέλος, να συνοδεύεται από συναινετική 
επιστολή του επιβλέποντος μέλους ΔΕΠ. 

Η αναστολή δίνεται από τη Συνέλευση, κατόπιν προ- 
τάσεως της Επιτροπής Διδακτορικών Σπουδών στις εξής 
περιπτώσεις: 

- Ανάληψη βουλευτικών, κυβερνητικών θέσεων. 

- Για λόγους υγείας. 

- Για λόγους στράτευσης-πολέμου-ειδικών καταστά¬ 
σεων (επαρκώς τεκμηριωμένων). 

- Λόγω επιβαρύνσεων μητρότητας -πατρότητας. 

- Εάν το κρίνει η Συνέλευση κατά περίπτωση. 

Ο ΥΔ επανέρχεται αυτόματα στα καθήκοντα του με τη 
λήξη της αναστολής. Επανέρχεται νωρίτερα μόνο με σύμ¬ 
φωνη γνώμη της Συνέλευσης και με ειδική τεκμηρίωση. 

Ο χρόνος αναστολής προστίθεται στα κατά νόμο 
υποχρεωτικά έτη (τρία) σπουδών για τη λήψη του Διδα¬ 
κτορικού Διπλώματος ενώ δεν αφαιρείται από τα κατ' 
ανώτατο όριο 6. 

Δικαιώματα και Υποχρεώσεις Υποψηφίων Διδακτόρων 

- Οι υποψήφιοι διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος (άρθρο 45, παρ. 2 
τουν. 4485/2017). 

- Πιστοποίηση προόδου του υποψήφιου διδάκτορα. Η 
Επιτροπή Διδακτορικών Σπουδών παρακολουθεί ανελλι¬ 
πώς την πρόοδο κάθε ΥΔ και ενημερώνει σχετικά τη Συ¬ 
νέλευση. Η παρακολούθηση της εξέλιξης της εκπόνησης 
της διδακτορικής διατριβής επιτυγχάνεται με τρεις τρό¬ 
πους (οι οποίοι παρουσιάζονται αναλυτικά κατωτέρω): 
Με το Αναλυτικό Υπόμνημα Προόδου του ΥΔ, την Ετήσια 
Έκθεση Αξιολόγησης Προόδου ΥΔ, συντασσόμενη από 
τον επιβλέποντα και υπογραφόμενη από την τριμελή 
επιτροπή, και με την διοργάνωση Ετήσιας Ημερίδας, 
όπου οι ΥΔ θα παρουσιάζουν το έργο τους. 

- Οι υποψήφιοι διδάκτορες κάθε έτος, από 1 η έως 30η 
Ιουνίου, παρουσιάζουν προφορικά και υποβάλλουν και 
εγγράφως αναλυτικό υπόμνημα ενώπιον τηςΤριμελούς 
Συμβουλευτικής Επιτροπής, σχετικά με την πρόοδο της 
διδακτορικής διατριβής τους. 

- Οι επιβλέποντες καθηγητές καταθέτουν μετά την 
30η Ιουνίου, ετήσιες αναλυτικές εισηγήσεις (Έκθεση Αξι¬ 
ολόγησης Προόδου ΥΔ) στην Επιτροπή Διδακτορικών 
Σπουδών, στις οποίες καταγράφεται η πρόοδος και τα 
ιδιαίτερα προβλήματα των φοιτητών που επιβλέπουν 
τη διατριβή τους. Η έκθεση περιλαμβάνει τα προβλή¬ 
ματα τα οποία έχει μελετήσει ο Υποψήφιος Διδάκτωρ, 


τα αποτελέσματα του έργου του, πιθανές δη μοσιεύσεις, 
και οτιδήποτε άλλο μπορεί να χαρακτηρίσει την πρόοδό 
του, καθώς και έναν σχεδίασμά για το τι θα κάνει ο ΥΔ 
μέχρι την επόμενη αξιολόγηση. Αναφέρεται επίσης στο 
κατά πόσο ήταν συνεπής με την Παροχή υποστηρικτι¬ 
κού Έργου προς το Τμήμα. Η Επιτροπή Διδακτορικών 
Σπουδών καταρτίζει ετήσια συνοπτική έκθεση για την 
πορεία των υποψηφίων διδακτόρων, την οποία βασίζει 
στις αναλυτικές εισηγήσεις των επιβλεπόντων καθηγη¬ 
τών, και τη θέτει υπ'όψη τηςΣυνέλευσηςτουΤμήματος. 
Στην περίπτωση αρνητικής έκθεσης, ο ΥΔ αξιολογείται 
συνολικά από την Επιτροπή Διδακτορικών Σπουδών 
(πιθανώς και με προσωπική συνέντευξη) και εισηγείται 
στη Συνέλευσητη διατήρηση ή όχι της ιδιότητας του 
υποψηφίου διδάκτορα. 

- Αντίγραφο του υπομνήματος, καθώς και σχόλια επ' 
αυτού από τον Επιβλέποντα ή την Τριμελή Συμβουλευ¬ 
τική Επιτροπή και εκθέσεις προόδου καταχωρίζονται 
στον ατομικό φάκελο του υποψηφίου (άρθρο 40, παρ. 
2 τουν. 4485/2017). 

- Οι Ετήσιες Ημερίδες, κατά τις οποίες οι ΥΔ παρου¬ 
σιάζουν το έργο τους, οργανώνονται από Επιτροπή 
Διδακτορικών Σπουδών και το Τμήμα, σε κατάλληλη 
ημερομηνία. 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα δι¬ 
καιώματα και τις παροχές που προβλέπονται και για τους 
φοιτητές του δεύτερου κύκλου σπουδών. Μέχρι και πέντε 
(5) έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού και 
χρήσης των ηλεκτρονικών υπηρεσιών των πανεπιστημι¬ 
ακών βιβλιοθηκών (άρθρο 40, παρ. 3 του ν. 4485/2017). 

- Κάθε ΥΔ, σε οποιαδήποτε από τις θεματικές περιοχές 
του άρθρου 5 (παράγραφος 5), χρειάζεται να έχει παρα¬ 
κολουθήσει και εξετασθεί επιτυχώς, σε έναν αριθμό μα¬ 
θημάτων από τα μεταπτυχιακά του Τμήματος Οικονομι¬ 
κών Επιστημών- ΕΚΠΑ, ή ισότιμα άλλων μεταπτυχιακών 
προγραμμάτων, τα οποία όχι μόνο του εξασφαλίζουν 
τα απαραίτητα εργαλεία για την εκπόνηση της διατρι¬ 
βής, αλλά τον εφοδιάζουν και με ένα απαραίτητο φά¬ 
σμα γνώσεων και μεθόδου που πρέπει να χαρακτηρίζει 
έναν διδάκτορα ΟικονομικούΤμήματος.Τα απαραίτητα 
αυτά μεταπτυχιακά μαθήματα παρουσιάζονται στον πα¬ 
ρακάτω πίνακα: 

Πίνακας 1 

ΜΕΤΑΠΤΥΧΙΑΚΟ ΜΑΘΗΜΑ 

ΜΙΚΡΟΟΙΚΟΝΟΜΙΚΗ I 
ΜΑΚΡΟΟΙΚΟΝΟΜΙΚΗ I 
ΟΙΚΟΝΟΜΕΤΡΙΑ I 
ΜΑΘΗΜΑΤΙΚΑ I 

ΙΣΤΟΡΙΑ ΟΙΚΟΝΟΜΙΚΩΝ ΘΕΩΡΙΩΝ 
ΣΕΜΙΝΑΡΙΟ ΕΡΕΥΝΗΤΙΚΩΝ ΜΕΘΟΔΩΝ 

Τουλάχιστον δύο επιπλέον μαθήματα από τα ΠΜΣτου 
ΤΟΕ-ΕΚΠΑ, ανάλογα με τη θεματική περιοχή της διατρι- 

βής, που περιέχονται σε σχετικό πίνακα που αναρτάται 
στην ηλεκτρονική σελίδα του ΠΔΣ και παρουσιάζονται 
στον παρακάτω πίνακα: 


Πίνακας 2. 


ΘΕΜΑΤΙΚΗ 

ΠΕΡΙΟΧΗ 

ΜΕΤΑΠΤΥΧΙΑΚΟ ΜΑΘΗΜΑ 

Οικονομική 

Επιστήμη 

ΜΙΚΡΟΟΙΚΟΝΟΜΙΚΗ II 

ΜΑΚΡΟΟΙΚΟΝΟΜΙΚΗ II 

ΟΙΚΟΝΟΜΕΤΡΙΑΝ 

ΜΑΘΗΜΑΤΙΚΑ II 

Αναπτυξιακή 

Οικονομική 

ΌΟίΙΤΟΒΑΕ 5ΕΜΙΝΑΒ ΙΝ 
ΟΕνΕΕΟΡΜΕΝΤ ΕΟΟΝΟΜΙΌ5 
ΑΝϋ ΙΝΤΕΒΝΑΤΙΟΝΑΕ ΡΙΝΑΝ(ΙΕ 

ΟΙΚΟΝΟΜΕΤΡΙΑΝ 

Χρηματοοικονομικά 

ΟΙΚΟΝΟΜΕΤΡΙΑ II (αντί για την 
Οικονομετρία 1 του Πίνακα 1) 

ΩΟίΙΤΟΒΑΕ 5ΕΜΙΝΑΒ 

ΙΝ (ΙΟΒΡΟΒΑΤΕ ΡΙΝΑΝΙΙΕ 

ΌΟίΙΤΟΒΑΕ 5ΕΜΙΝΑΒ ΙΝ 
(ΙΑΡΙΤΑΕ ΜΑΒΚΕΤ5 

Λογιστική - 
Διοίκηση - 
Μάρκετινγκ κ.λπ. 

ΠΟΣΟΤΙΚΕΣ ΜΕΘΟΔΟΙ ΣΤΗΝ 
ΔΙΟΙΚΗΣΗ (ΜΟΝΟ ΓΙΑΤΗΝ 
ΔΙΟΙΚΗΣΗ) 

ΒΕΙ5ΙΝΕ55 5ΤΑΤΙ5ΤΚΙ5 
(ΜΟΝΟ ΓΙΑΤΗΝ ΔΙΟΙΚΗΣΗ) 

ΠΡΟΧΩΡΗΜΕΝΗ ΧΡΗΜΑΤΟΟΙ¬ 
ΚΟΝΟΜΙΚΗ ΛΟΓΙΣΤΙΚΗ 
(ΜΟΝΟ ΓΙΑΤΗΝ ΛΟΓΙΣΤΙΚΗ) 

ΑΝΑΛΥΣΗ ΛΟΓΙΣΤΙΚΩΝ 
ΚΑΤΑΣΤΑΣΕΩΝ (ΜΟΝΟ 

ΓΙΑΤΗΝ ΛΟΓΙΣΤΙΚΗ) 

Ποσοτικές Μέθοδοι- 
Πληροφορική 

ΜΑΘΗΜΑΤΙΚΑ II 
(ΓΙΑ ΜΑΘΗΜΑΤΙΚΑ) 

ΟΙΚΟΝΟΜΕΤΡΙΑΝ 
(ΓΙΑ ΣΤΑΤΙΣΤΙΚΗ) 

Οικονομική 

Ιστορία 

ΠΟΣΟΤΙΚΕΣ ΜΕΘΟΔΟ 1 

ΓΙΑ ΙΣΤΟΡΙΚΟΥΣ 

(αντί για Μαθηματικά 1 και 

Οικονομετρία 1, του Πίνακα 1) 

ΕΥΡΩΠΑΪΚΗ ΟΙΚΟΝΟΜΙΚΗ 
ΙΣΤΟΡΙΑ 

ΕΛΛΗΝΙΚΗ ΟΙΚΟΝΟΜΙΚΗ 
ΙΣΤΟΡΙΑ 


Ο ανωτέρω πίνακας θα αναθεωρείται τακτικά με απόφα¬ 
ση της Συνέλευσης μετά από εισήγηση της Επιτροπής Διδα¬ 
κτορικών Σπουδών σε συνεργασία με τους Τομείς. Όποια 
μεταπτυχιακά μαθήματα ορίσει επιπλέον ο επιβλέπων. 

Σημείο αναφοράς, για την ύλη των παραπάνω μαθη¬ 
μάτων, είναι τα αντίστοιχα μαθήματα του Προγράμματος 
Μεταπτυχιακών Σπουδών στην Οικονομική Επιστήμη ή/ 
και του Προγράμματος Μεταπτυχιακών Σπουδών στην 
Εφαρμοσμένη Οικονομική και Χρηματοοικονομική (κα¬ 
τευθύνσεις «Χρηματοοικονομική και Τραπεζική», «Οι¬ 
κονομική Πολιτική και Ανάπτυξη») του Τμήματός μας. 


Αν ο ΥΔ έχει παρακολουθήσει κάποια ή όλα από τα 
παραπάνω μαθήματα ή άλλα ισοδύναμης ύλης, στις 
μεταπτυχιακές του σπουδές, απαλλάσσεται, από τα συ¬ 
γκεκριμένα μαθήματα και παρακολουθεί τα υπόλοιπα. 

Τα μαθήματα ΟΟΟΤΟΒΑΕ 5ΕΜΙΝΑΒ ΙΝ (ΙΟΒΡΟΒΑΤΕ 
ΡΙΝΑΝΟΕ, ΟΟΟΤΟΒΑΕ 5ΕΜΙΝΑΒ ΙΝ (ΙΑΡΙΤΑΕ ΜΑΒΚΕΤ5, 
ΌΟΟΤΟΒΑΕ 5ΕΜΙΝΑΒ ΙΝ ϋΕνΕΕΟΡΜΕΝΤ ΕΟΟΝΟΜΙΌ5 
ΑΝϋ ΙΝΤΕΒΝΑΤΙΟΝΑΕ ΡΙΝΑΝ(ΙΕ και ΣΕΜΙΝΑΡΙΟ ΕΡΕΥΝΗ¬ 
ΤΙΚΩΝ ΜΕΘΟΔΩΝ, αποτελούν τον προπαρασκευαστικό 
κύκλο διδακτορικών σπουδών και προσφέρονται από το 
Τμήμα, εποπτευόμενα από την Επιτροπή Διδακτορικών 
Σπουδών και τον Πρόεδρο της. Ο συγκεκριμένος κατάλο¬ 
γος των προσφερομένων μαθημάτων δύναται να εμπλου¬ 
τιστεί στο μέλλον με απόφαση της Συνέλευσης μετά από 
πρόταση της Επιτροπής Διδακτορικών Σπουδών. 

Ο ΥΔ οφείλει να παρακολουθήσει επιτυχώς τα μεταπτυ¬ 
χιακά μαθήματα που θα του χρεωθούν εντός δύο (2) ημε¬ 
ρολογιακών ετών από τον ορισμό της Τριμελούς Συμβου¬ 
λευτικής Επιτροπής. Εάν αυτό δεν καταστεί δυνατόν, λόγω 
υπαιτιότητάςτου, διαγράφεται από υποψήφιος διδάκτορας. 

Κατά το χρονικό διάστημα των σπουδών τους (εκπόνη¬ 
ση διατριβής), το Τμήμα Οικονομικών Επιστημών (ΤΟΕ) 
δημιουργεί τις συνθήκες ένταξης όλων των ΥΔ στις δρα- 
στηριότητέςτου. Η συμμετοχή τους στην εκπαιδευτική 
διαδικασία και στις άλλες εκδηλώσεις του ΤΟΕ τους ωφε¬ 
λεί σημαντικά στην απόκτηση ακαδημαϊκής εμπειρίας 
σημαντικής για την επίτευξη των στόχων της διαδικασίας 
απόκτησης διδακτορικού. 

Υποχρέωση των ΥΔ είναι, μέχρι την ολοκλήρωση 
και κατάθεση της διατριβής τους, να συμμετέχουν στα 
ερευνητικά σεμινάρια του Τμήματος και, τουλάχιστον 
μια φορά το χρόνο, να παρουσιάζουν την ερευνητική 
τους δουλειά στο Τμήμα, σε μορφή σεμιναρίου ή εργα¬ 
στηρίου, όπου θα παρευρίσκονται οι ΥΔ και μέλη ΔΕΠ. 

Όλοι οι ΥΔ οφείλουν να υποστηρίζουν την ακαδημα¬ 
ϊκή λειτουργία του Τμήματος αποκτώντας αντίστοιχη 
ακαδημαϊκή εμπειρία. 

Επιπλέον, με πρόταση της Συνέλευσης του Τμήματος 
και κοινή απόφαση των Υπουργών Παιδείας και Οικονο¬ 
μικών μπορεί να ανατίθεται σε Υ.Δ. η επικουρία Μελών 
Δ.Ε.Π. σε προπτυχιακό και μεταπτυχιακό επίπεδο με 
ωριαία αντιμισθία που επιβαρύνει τον προϋπολογισμό 
του Ιδρύματος (άρθρο 9, παράγραφος 3, εδάφιο ε, του 
ν. 3685/2008). 

Τέλος, ΥΔ που εμπίπτουν στο άρθρο 19 παρ. 4 του 
ν. 4452/2017 δύναται να προσλαμβάνονται ως ακαδη¬ 
μαϊκοί υπότροφοι δια πράξεως του οικείου Τμήματος με 
σχέση εργασίας ιδιωτικού δικαίου ορισμένου χρόνου για 
τη διεξαγωγή διδακτικού, κλινικού και ερευνητικού έρ¬ 
γου καθοριζόμενου δια της συμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Συνέλευση Τ μήματος. Η διάρκεια της συμβάσεως καθο¬ 
ρίζεται μέχρι ενός πανεπιστημιακού έτους κατά περίπτω¬ 
ση, ανάλογα με τις ανάγκες του Τομέα. Δύναται αυτή να 
ανανεώνεται ή να παρατείνεται, πλην όμως ο συνολικός 
χρόνος πρόσληψης δεν δύναται να υπερβεί τα τρία (3) 
πανεπιστημιακά έτη. Η απασχόληση των ανωτέρω δύ- 
ναται να είναι πλήρης ή μερική και η κάλυψη της αποζη¬ 
μίωσής τους θα γίνεται από υποτροφίες και πόρους που 
θα εξασφαλίζει το Τμήμα, χωρίς αύξηση της κρατικής 

επιχορήγησης προς το οικείο Α.Ε.Ι. και σύμφωνα με τις 
κείμενες διατάξεις. 

Επιπλέον οι υποψήφιοι διδάκτορες έχουν τη δυνατό¬ 
τητα διεξαγωγής μέρους της έρευνας σε άλλο ίδρυμα/ 
ινστιτούτο/ερευνητικό κέντρο της ημεδαπής ή της αλλο¬ 
δαπής, με σύμφωνη γνώμη του επιβλέποντος και σχετική 
απόφαση της Γενικής Συνέλευσης του Τμήματος. 

Άρθρο 8 

ΕΚΠΟΝΗΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Αλλαγή θέματος διδακτορικής διατριβής 

Το θέμα της ΔΔ είναι δυνατόν να αλλάξει μετά από 
αιτιολογημένη εισήγηση της ΤΣΕ προς τη Συνέλευση 
του Τμήματος και σχετική απόφαση της τελευταίας. Η 
ενδεχόμενη αλλαγή θέματος δεν επηρεάζει τις χρονικές 
προθεσμίες του παρόντος κανονισμού. 

Άρθρο 9 

ΚΡΙΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η Τριμελής 
Συμβουλευτική Επιτροπή αποδεχτεί την αίτηση του υπο¬ 
ψηφίου συντάσσει αναλυτική εισηγητική έκθεση και την 
υποβάλλει στη Συνέλευση του Τμήματος, ζητώντας τον 
ορισμό επταμελούς εξεταστικής επιτροπής (ΕΕΕ)(άρθρο 
41, παρ. 1 του ν. 4485/2017). 

Σε περίπτωση μη αποδοχήςτης σχετικής αίτησηςτου 
ΥΔ, η ΤΣΕ δίνει στον ΥΔ αναλυτικές οδηγίες διόρθωσης 
και προσδιορίζει το χρονικό διάστημα εντόςτου οποίου 
θα επανεξετάσει το αίτημα του. 

Για να εισηγηθεί η Συνέλευση την συγκρότηση της ΕΕΕ, 
πρέπει να πληρούνται οι κάτωθι προϋποθέσεις: 

- Όλα τα μέλη της ΕΕΕ να έχουν την ίδια ή συναφή 
ειδικότητα με αυτή, στην οποία ο ΥΔ εκπόνησε την δι¬ 
ατριβή του. 

- Να έχουν παρέλθει τρία (3) τουλάχιστον έτη από την 
πρώτη συγκρότηση τηςτριμελούς συμβουλευτικής επι¬ 
τροπής 

- Ο ΥΔ να έχει εξετασθεί επιτυχώς σε όλα τα μεταπτυ¬ 
χιακά μαθήματα που του έχουν καθορισθεί, εντός των 2 
πρώτων ετών από την πρώτη συγκρότηση της τριμελούς 
συμβουλευτικής επιτροπής. 

- Ο ΥΔ να έχει δύο (2) τουλάχιστον δημοσιεύσεις είτε σε 
περιοδικά με κριτή είτε σε συνέδρια με κριτή είτε αναρ- 
τημένες στην ιστοσελίδα του διδακτορικού ή σε ιστο¬ 
σελίδες παρουσίασης εργασιών, (μετά από αξιολόγηση) 
όπου θα είναι ο βασικός συγγραφέας, όπωςτεκμηριώνε- 
ται από σχετική έκθεση του επιβλέποντος μέλους ΔΕΠ 
και το περιεχόμενό τους να είναι σχετικό με τη Διατριβή. 

Οι παραπάνω προϋποθέσεις ισχύουν για όσους ΥΔ 
εισήχθησαν στο πρόγραμμα από το έτος 2014 και μετά. 

Η ΕΕΕ καλείται σε συνεδρία σε διάστημα το πολύ 40 
εργασίμων ημερών από την συγκρότησή της. Την ευ¬ 
θύνη της σύγκλησής της, καθώς και της κοινοποίησης 
της σύγκλησης στην Πανεπιστημιακή Κοινότητα, έχει η 
Γραμματεία των Διδακτορικών Σπουδών σε συνεργασία 
με τον ΥΔ και τον Επιβλέποντα. 

Πριν από τη συνεδρία της ΕΕΕ, ο ΥΔ οφείλει να έχει 
εφοδιάσει όλα τα μέλη της με αντίγραφα της προς κρίση 


διατριβής, καθώς και με εκτενή περίληψη στα ελληνικά 
(10% του αρχικού κειμένου), αν η διατριβή έχει γραφτεί 
σε άλλη γλώσσα. 

Η διάρκεια της παρουσίασης της διατριβής στα μέλη 
της ΕΕΕ κυμαίνεται από 40 έως 50 λεπτά της ώρας, ενώ η 
διάρκεια της εξέτασης του ΥΔ δεν μπορεί να υπερβαίνει 
τις 2 επιπλέον ώρες. 

Η ΕΕΕ είναι σε απαρτία όταν παρίστανται πέντε του¬ 
λάχιστον μέλη της. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ.3, αρ.41, ν. 4485/2017). 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθρο 41, παρ. 3 του ν. 4485/2017) και αξιο¬ 
λογεί τη Διδακτορική Διατριβή με τους βαθμούς ΚΑΛΩΣ, 
ΛΙΑΝ ΚΑΛΩΣ ή ΑΡΙΣΤΑ. Για την απόφασή της η Επιτροπή 
συντάσσει πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Με την απόφαση της η ΕΕΕ: 

- Μπορεί να εγκρίνει τη διδακτορική διατριβή όπως 
αυτή έχει υποβληθεί, απονέμοντας και τον σχετικό βαθ¬ 
μό. Προς τούτο, απαιτείται η σύμφωνη γνώμη πέντε του¬ 
λάχιστον μελών της ΕΕΕ. 

- Μπορεί να ζητήσει τροποποιήσεις ως προϋπόθεση 
της έγκρισης. 

- Μπορεί να αρνηθεί την έγκρισή της. 

Στην περίπτωση όπου ζητούνται τροποποιήσεις δίδε¬ 
ται στον ΥΔ ένα εύλογο χρονικό διάστημα, όχι περισσό¬ 
τερο των έξι (6) μηνών, για να κάνει τις απαραίτητες αλ¬ 
λαγές, οπότε και η επιτροπή συνεδριάζει εκ νέου για την 
τελική της απόφαση. Στην περίπτωση αυτή, η δεύτερη 
συνεδρίαση της ΕΕΕ μπορεί να γίνει και δια περιφοράς. 

Στην περίπτωση όπου έχουμε άρνηση έγκρισης, δίδε¬ 
ται στον ΥΔ χρονικό διάστημα ενός έτους για αναμόρ¬ 
φωση της διατριβής. Κατόπιν συνεδριάζει εκ νέου η ίδια 
ΕΕΕ με φυσική παρουσία ή τηλεδιάσκεψη, για την τελική 
της απόφαση. Εκ νέου απόρριψη συνεπάγεται άμεση 
διαγραφή του Υποψήφιου Διδάκτορα. 

Άρθρο 10 

ΑΝΑΓΟΡΕΥΣΗ-ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

Η αναγόρευση και καθομολόγηση των νέων διδακτό¬ 
ρων γίνεται σύμφωνα με τα οριζόμενα από τον νόμο 
ενώπιον της Συνέλευσης του Τμήματος. 

Άρθρο 11 

ΠΝΕΥΜΑΤΙΚΑ ΔΙΚΑΙΩΜΑΤΑ 

Η εκπόνηση της Διδακτορικής Διατριβής, λόγω της 
φύσης της, μπορεί να εντάσσεται σε συνεχόμενες και 
πολλές φορές μακροχρόνιες έρευνες που διεξάγονται 
από ερευνητικές μονάδες και επιστημονικούς υπεύθυ- 

νους σε συγκεκριμένο τομές της επιστήμης, συχνά στο 
πλαίσιο ερευνητικών προγραμμάτων. 

Ο συγγραφέας της ΔΔ είναι ο δικαιούχος του περιουσι¬ 
ακού και ηθικού δικαιώματος πνευματικής ιδιοκτησίας, 
του περιεχομένου της διατριβής του, σύμφωνα με το 
ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευρέ¬ 
σεις), που ενδεχομένως προκύψουν από τα αποτελέσμα¬ 
τα της έρευνας της ΔΔ, ανήκουν τόσο στον υποψήφιο 
διδάκτορα, όσο και στον επιβλέποντα καθηγητή ή και σε 
άλλους ερευνητές που μετέχουν στην ερευνητική ομάδα, 
σύμφωνα με την ισχύουσα νομοθεσία. Δικαιώματα δια¬ 
νοητικής ιδιοκτησίας που προκύπτουν μετά το πέρας της 
ΔΔ, λόγω συνέχισης της αντίστοιχης έρευνας στο εργα¬ 
στήριο, ανήκουν αποκλειστικά στον επιστημονικό υπεύ¬ 
θυνο αυτής της φάσης της έρευνας ή και σε άλλους ερευ¬ 
νητές. Για τα θέματα αυτά μπορεί να υπογράφει σύμβαση 
μεταξύ των μερών, σε οποιοδήποτε στάδιο της έρευνας. 

Άρθρο 12 

ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ 

Η Συνέλευση του Τμήματος Οικονομικών Επιστημών, 
μετά την εισήγηση κατά πλειοψηφία τηςΤριμελούς Συμ¬ 
βουλευτικής Επιτροπής, δύναται να αποφασίσει τη δια¬ 
γραφή υποψηφίων διδακτόρων εάν: 

- δεν ανανεώσουν την ετήσια εγγραφή τους, 

- η πρόοδός τους κρίνεται ανεπαρκής ή στάσιμη, 

- κατατεθεί ομόφωνη και αιτιολογημένη σχετική πρό¬ 
ταση τηςΤΣΕ, 

- υπάρχει αποδεδειγμένη περίπτωση οικειοποίησης 
επιστημονικής εργασίας άλλου (λογοκλοπή), 

- έχουν αναιτιολόγητα διακόψει το έργο της εκπόνη¬ 
σης της Διατριβής, 

- υπάρχει μακρόχρονη, πέρα των ΔΥΟ ετών, έλλειψη 
επικοινωνίας με τον επιβλέποντα/ουσα, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- επιδείξουν συμπεριφορά που απάδει στο ακαδημαϊκό 
ήθος και τις παραδόσεις του ΕΚΠ Α (κώδικας δεοντολογίας), 

- υπάρχει επανειλημμένη παραβίασή του παρόντος κα¬ 
νονισμού και παρά τις σχετικές προειδοποιήσεις της ΣΕ, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- υπάρχει αποδεδειγμένα εκπόνηση διδακτορικής δι¬ 
ατριβής και σε άλλο Τμήμα η Πανεπιστήμιο με το οποίο 
δεν έχει υπογράφει σχετική συμφωνία συνεργασίας 

- αυτοδίκαια κατόπιν αιτήσεώςτων. 

Άρθρο 13 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

ΜΕ ΣΥΝΕΠΙΒΛΕΨΗ 

ΤοΤμήμα Οικονομικών Επιστημώντου ΕΚΠΑ μπορεί να 
συνεργάζεται με ερευνητικά κέντρα και ινστιτούτα της 
ημεδαπής για την εκπόνηση Διδακτορικής Διατριβής με 
συνεπίβλεψη, εφόσον πληρούνται οι προϋποθέσεις που 
προβλέπει το άρθρο 43, παρ. 3 του νόμου 4485/2017. 


Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ.3, άρ. 43, ν. 4485/2017). 

Άρθρο 14 

ΠΑΡΑΠΤΩΜΑΤΑ ΥΔ - ΠΟΙΝΕΣ 

Κάθε παραβίαση του παρόντος Κανονισμού ή του Ορ¬ 
γανισμού ή του Κώδικα Δεοντολογίας του ΕΚΠΑ, οδηγεί 
σε επιβολή ποινών απάτη Συνέλευση του Τμήματος οι 
οποίες μπορεί να είναι: Επίπληξη, Υποχρεωτική Αναστο¬ 
λή για κάποιο χρονικό διάστημα, Διαγραφή από το ΔΠΣ. 

Άρθρο 15 

ΑΚΑΔΗΜΑΪΚΗ ΑΞΙΟΛΟΓΗΣΗ ΤΟΥ 

ΠΡΟΓΡΑΜΜΑΤΟΣ 

Η συνολική αξιολόγηση του λειτουργίας του ΠΔΣ 
γίνεται με ευθύνη της Επιτροπής Διδακτορικών Σπου¬ 
δών. Βασικός στόχος της αξιολόγησης είναι η βελτίωση 
του ΠΔΣ, μέσω της καταγραφής των πλεονεκτημάτων 
και των μειονεκτημάτων του Προγράμματος και η δια¬ 
τύπωση συγκεκριμένων προτάσεων για βελτιώσεις. Η 
διαδικασία ακαδημαϊκής αξιολόγησης διαχωρίζεται σε 
εσωτερική αξιολόγηση και εξωτερική αξιολόγηση και τα 
αποτελέσματά της τίθενται στην κρίση της Συνέλευσης. 

Η εσωτερική αξιολόγηση: Αξιολόγηση της λειτουργίας 
του ΠΔΣ. Μέσω ανώνυμων ερωτηματολογίων και γρα¬ 
πτών σχολίων και προτάσεων, οι ΥΔ αξιολογούν, στο τέλος 
κάθε δεύτερου έτους, τη συνολική λειτουργία του ΠΔΣ. 

Η εξωτερική αξιολόγηση: Κάθε πέντε έτη, η Συνέλευση, 
μετά από εισήγηση της Επιτροπής Διδακτορικών Σπου¬ 
δών, ορίζει επιτροπή εξωτερικής αξιολόγησης, της οποίας 
προεδρεύει καθηγητής πανεπιστημίου της αλλοδαπής. Η 
επιτροπή αξιολόγησης λαμβάνει υπ'όψητηςτη ροή του 
προγράμματος, την ποιότητα των μαθημάτων, τα σεμινά¬ 
ρια που διεξήχθησαν,τις δημοσιεύσεις του διδακτικού και 
ερευνητικού προσωπικού και των ΥΔ, την υλικοτεχνική 
υποδομή του Προγράμματος, και γενικά όλους τους δεί¬ 
κτες, και συντάσσει έκθεση με τα πορίσματά της και τις 
εισηγήσεις της για την αναθεώρηση και την προσαρμογή 
του ΠΔΣ, την οποία υποβάλλει στη Συνέλευση. 

Τα αποτελέσματα της αξιολόγησης χρησιμοποιούνται 
με την απαιτούμενη ακαδημαϊκή διακριτικότητα από τα 
μέλη της Επιτροπής Διδακτορικών Σπουδών για τους 
σκοπούς βελτίωσης του ΠΔΣ. 

Άρθρο 16 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του Νόμου (άρθρο 85, παρ. 5 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

